#  **DECIZIA ETAPEI DE ÎNCADRARE**

## Nr. număr din zz.ll.aaaa

**SEA**

Ca urmare a notificării adresate de **INSTITUTUL REGIONAL DE GASTROENTEROLOGIE-HEPATOLOGIE PROF. DR. OCTAVIAN FODOR CLUJ-NAPOCA**, cu sediul în Str. CONSTANTA, Nr. 5, Cluj-Napoca , Judetul Cluj, prin S.C. PROIECTANTUL S.A. Cluj-Napoca, cu adresa municipiul Cluj-Napoca, str. Deva, nr. 1-7, județul Cluj, privind planul ”Elaborare PUZ conform Legii nr. 350/2001 actualizată”, amplasat în municipiul Cluj-Napoca, strada Croitorilor, nr. 19-21, județul Cluj, înregistrată la APM Cluj cu nr. 26310/15.09.2017 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului CLUJ**

* + ca urmare a consultării autorităţilor publice participante în cadrul şedinţei Comitetului Special Constituit din data de 24.10.2017, a completărilor depuse la documentaţie cu numerele 26310/5.09.2017 și 27078/16.10.2017 (număr electronic de înregistrare 592/11.10.2017);
	+ în conformitate cu prevederile art. 5, alin. (3), pct. a) şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în prezenţa/lipsa comentariilor motivate din partea publicului interesat,

**decide:**

**Planul ”Elaborare PUZ conform Legii nr. 350/2001 actualizată”, titular** INSTITUTUL REGIONAL DE GASTROENTEROLOGIE-HEPATOLOGIE PROF. DR. OCTAVIAN FODOR CLUJ-NAPOCA**,** prin prin S.C. PROIECTANTUL S.A. Cluj-Napoca, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Zona în care se va implementa planul este situată în intravilanul municipiului Cluj-Napoca, parţial în afara perimetrului de protecţie a valorilor istorice şi arhitectural-urbanistice şi parţial în interiorul în interiorul zonei de protecţie a valorilor istorice şi arhitectural-urbanistice.

Conform P.U.G. al municipiului Cluj-Napoca aprobat cu H.C.L. nr. 493 / 22.12.2013 incinta este împărţită în două subzone după cum urmează:

- zona adiacentă străzii Croitorilor se află în **U.T.R. sZCP\_Is** - zona construită protejată, subzona de instituţii şi servicii publice şi de interes public constituite în clădiri dedicate situate în afara zonei centrale. Suprafaţa din incintă aferentă acestui UTR este de 3.909 mp.

- zona adiacentă străzii Iaşilor se află în **UTR. RrM1** - zona mixtă cu regim de construire închis, în zona parcelarului riveran principalelor artere de trafic destinat restructurării. Suprafaţa din incintă aferentă acestui UTR este de 2.406 mp.

Conform strategiei de dezvoltare pe perioada 2014-2020 municipiul Cluj-Napoca este un centru de excelenţă în medicină. Aportul acestui domeniu la obiectivul strategic de creştere a calităţii vieţii este esenţial, datorită capacităţilor de furnizare de asistenţă medicală de calitate pentru toate categoriile sociale (naţional şi internaţional). Datorită programelor universitare de specialitate oraşul reprezintă un pol de cercetare în domeniul medical şi al sănătăţii publice, are un potenţial major în colaborări transversale între universităţi şi mediul privat şi dezvoltă un grad înalt de internaţionalizare academică. Planul propus se înscrie în strategia de dezvoltare a Institutului Regional de Gastroenterologie şi Hepatologie „Prof. dr. Octavian Fodor” Cluj-Napoca. Realizarea acestor lucrări de extindere constituie un element care va duce la creşterea calităţii actului medical în cadrul institutului.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

Planul propus nu se integrează şi nu influenţează direct alte planuri la nivel local, regional sau naţional. Prin acest plan nu se modifică unităţile şi subunităţile teritoriale prevăzute prin PUG. Zona în care se va implementa planul este o zonă deja constituită. Nu se cunosc alte planuri propuse aici în curs de implementare.

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

Planul se înscrie în strategia de dezvoltare a municipiul Cluj-Napoca pe perioada 2014 - 2020. Planul propus se înscrie în strategia de dezvoltare a Institutului Regional de Gastroenterologie şi Hepatologie „Prof. dr. Octavian Fodor” Cluj-Napoca.

Propunerea este în concordanţă cu funcţiunea stabilită prin PUG al municipiului Cluj-Napoca. Funcţiunile propuse au acelaşi caracter ca şi celelalte funcţiuni deja existente în incintă nefiind incompatibile cu caracterul general al zonei.

Necesitatea acestei investiţii se desprinde în principal din adresabilitatea foarte mare a acestui complex, care îşi are originea în calitatea şi nivelul ridicat de pregătire a personalului medical, materializate într-o experienţă ce s-a validat prin creşterea continuă a adresabilităţii şi prin rezolvarea cu succes a unor cazuri din ce în ce mai dificile. Prin realizarea acestei investiţii se va facilita accesul pacienţilor la tratament performant, asigurat pe de o parte de medici specializaţi, iar pe de altă parte de o dotare corespunzătoare în concordanţă cu cerinţele actuale în domeniul medicinei şi a sănătăţii populaţiei.

Planul s-a elaborat cu respectarea principiilor eficienţei economice şi a economiei de resurse, în condiţiile asigurării protecţiei mediului şi fără a aduce atingeri calităţii mediului înconjurător.

*d) problemele de mediu relevante pentru plan sau program;*

Funcţiunile propuse prin prezentul P.U.Z. nu constituie un factor de poluare şi nici un posibil generator de riscuri tehnologice.

Nu a fost identificate efecte adverse semnificative asupra zonei de amplasare a planului ca urmare a implementării acestuia.

Stabilirea amenajărilor necesare pentru obiectivele stabilite prin plan au fost incluse în Regulamentul Local de Urbanism aferent PUZ-ului.

Depozitarea deşeurilor generate de activitatea desfăşurată în aceste clădiri se va face în sistem organizat (punct gospodăresc) şi diferenţiat şi se vor colecta periodic de către societăţi comerciale autorizate.

Clădirile sunt şi vor fi alimentate cu apă potabilă din reţeaua publică a oraşului, iar deversarea apelor uzate se va face în reţeaua de canalizare a oraşului.

Spaţiile rămase libere se vor amenaja cu dalaje şi vegetaţie.

Stabilirea măsurilor de protecţie a mediului şi sănătăţii populaţiei se vor face pentru toate etapele planului.

e*) relevanţa planului sau programului pentru implementarea legislaţiei naţionale şi comunitare de mediu;*

Planul respectă legislaţia de mediu în vigoare.

Obiectivul propus se înscrie în strategia de dezvoltare a Institutului Regional de Gastroenterologie şi Hepatologie „Prof. dr. Octavian Fodor” Cluj-Napoca. Realizarea acestor lucrări de extindere constituie un element care va duce la creşterea calităţii actului medical în cadrul institutului.

Depozitarea deşeurilor generate de activitatea desfăşurată în aceste clădiri se va face în sistem organizat (punct gospodăresc) şi diferenţiat şi se vor colecta periodic de către societăţi comerciale autorizate cu respectarea legislaţiei în domeniu.

**2. Caracteristicile efectelor şi ale zonei posibil a fi afectate cu privire, în special, la:**

 *a) probabilitatea, durata, frecvenţa şi reversibilitatea efectelor;*

Implementarea planului produce efecte considerate a fi în limitele acceptate de legislaţia în vigoare datorită specificului zonei şi a faptului că acesta include măsuri de protecţie a factorilor de mediu.

Se pot manifesta efecte cu impact redus atât pe durata realizării investitţiei cât şi în timpul funcţionării în special în ceea ce priveşte gestionarea deşeurilor. Pentru gestionarea deşeurilor, atât în ceea ce priveşte colectarea (se va face diferenţiat, în sistem organizat) cât şi transportul (doar cu societăţii comerciale autorizate) sunt prevăzute programe de monitorizare la faza de proiect cât şi pe durata funcţionării astfel încât efectul lor să nu aibă impact semnificativ asupra mediului în zonă.

 *b) natura cumulativă a efectelor;*

Prin implementarea planului nu se identifică manifestarea de efecte cumulative având în vedere caracteristicile investiţiei propuse şi faptul că aceasta se încadrează în specificul zonei.

*c) natura transfrontieră a efectelor;*

Planul nu influenţează alte planuri şi programe, inclusiv cele în care se integrează sau care derivă din el. Nu există efecte transfrontaliere.

*d) riscul pentru sănătatea umană sau pentru mediu (de exemplu, datorită accidentelor*);

Prin certificatul de urbanism s-a solicitat avizul autorităţii pentru sănătate publică.

Funcţiunile propuse au acelaşi caracter ca şi celelalte funcţiuni deja existente în incintă.

Activitatea desfăşurată în prezent pe amplasament este reglementată de autorizaţia de mediu nr. 113/12.05.2011 emisă de către Agenţia Regională pentru Protecţia Mediului Cluj

În timpul relizării investiţiei se vor asigura măsurile corespunzătoare de protecţie a mediului, detaliate în documentaţia de avizare a proiectului.

Pe perioada de fucnţionare activităţile desfăşurate se vor face cu condiţia respectării şi protejării sănătăţii populaţiei şi a mediului, în conformitate cu legislaţia în vigoare.

*e) mărimea şi spaţialitatea efectelor (zona geografică şi mărimea populaţiei potenţial afectate;*

Date fiind caracterul zonei şi al investiţiei propuse se estimează că implementarea planului nu va genera un impact de amploare extinsă, eventualel efecte având un impact redus, limitat la zona obiectivului. Investiţia propusă este tot de sital la fel cu ceea ce există pe amplasament.

*f) valoarea şi vulnerabilitatea arealului posibil a fi afectat, date de:*

 *(i)* caracteristicile naturale speciale sau patrimoniul cultural;

 *(ii)* depăşirea standardelor sau a valorilor limită de calitate a mediului;

 *(iii)* folosirea terenului în mod intensiv;

Arealul unde se va implementa planul nu prezintă valoare şi vulnerabilitate în ceea ce priveşte eventuale caracteristici naturale;

Amplasamentul unde se va implementa planul se regăseşte parţial în interiorul interiorul zonei de protecţie a valorilor istorice şi arhitectural-urbanistice. Prin certificatul de urbanism s-a solictat avizul Direcţie Judeţene de Cultură a judeţului Cluj.

Funcţiunile propuse nu constituie un factor de poluare şi nici un posibil generator de riscuri tehnologice. Totodată ele au acelaşi caracter ca şi celelalte funcţiuni deja existente în incintă nefiind incompatibile cu caracterul general al zonei;

datorită naturii investiţiei nu se estimează depăşirea standardelor sau a valorilor limită de calitate a mediului;

Pe parcursul funcţionării condiţiile de monitorizare stabilite prin actele de reglementare vor asigura menţinerea calităţii mediului şi protecţia sănătăţii populaţiei.

Se respectă indicii maxim admişi prin avizul de oportunitate 732 din 25.08.2017.

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

Deoarece planul reglementează un amplasament care nu se găseşte în arii naturale protejate de importanţă naţională, comunitară sau internaţională nu există efecte asuprazonelor sau peisajelor care au statut de protejare recunoscut pe plan naţional, comunitar sau internaţional.

**3. Oportunitatea investiției**

Obiectivul propus se înscrie în strategia de dezvoltare a Institutului Regional de Gastroenterologie şi Hepatologie „Prof. dr. Octavian Fodor” Cluj-Napoca. Realizarea acestor lucrări de extindere constituie un element care va duce la creşterea calităţii actului medical în cadrul institutului.

Totodată demersul se înscrie în tendinţa de reconfigurare a zonei care are loc în ultimii ani prin construirea de noi clădiri de birouri şi locuinţe colective în vecinătatea şi apropierea incintei reglementate.

Iniţiativa reprezentaţilor Institutului Regional de Gastrenterologie–Hepatologie „prof. dr. Octavian Fodor” Cluj-Napoca se înscrie în strategia de dezvoltare a municipiului Cluj-Napoca care consideră ca unul dintre principalele atuuri ale municipiului excelenţa în medicină.

**4. Bilanț teritorial**

|  |  |  |  |
| --- | --- | --- | --- |
| **Nr.****crt.** | **ZONA FUNCŢIONALĂ** | **EXISTENT** | **PROPUS** |
| mp | % | mp | % |
| 1. | **sZCP\_Is** – Zona construită protejată, subzona de instituţii şi servicii publice şi de interes public constituite în clădiri dedicate situate în afara zonei centrale | 3.909,00 | 61,90 | 3.909,00 | 61,90 |
| 2. | **RrM1** – Parcelar riveran principalelor artere de trafic, destinat restrucutrării – zonă mixtă cu regim de construire închissubzona de instituţii şi servicii publice şi de interes public constituite în clădiri dedicate situate în afara zonei centrale | 2.406,00 | 38,10 | 1.692,00 | 26,80 |
| 3. | Teren grevat de servitute de utilitate publică | -  | -  | 714,00 | 11,30 |
| 4. | **TOTAL** | **6.315,00** | **100,00** | **6.315,00** | **100,00** |

**Valorificarea cadrului natural și antropic**

În prima etapă se va realiza o nouă clădire cu un regim de înălţime S+P+2E, o suprafaţă construită de circa 1.100 mp şi o suprafaţa desfăşurată de circa 4.500 mp. Aceasta se va amplasa pe terenul adiacent străzii Croitorilor din subzona sZCP\_Is. La subsol se va amenaja un parcaj cu maxim 20 de locuri, la parter CPU - S şi ambulator, la etajul 1 secţia de A.T.I. cu 30 de paturi şi punctul de transfuzii, la etajul 2 blocul operator cu opt săli de operaţie şi sterilizarea spitalului. Extinderea se va realiza astfel încât să comunice cu nivelurile din corpul de clădire C2 care are regim de înălţime D+P+6E. Tot în această etapă se va supraetaja corpul C8 (amfiteatrul) şi corpul C9 (blocul alimentar) rezultând în plus circa 400 mp destinaţi spaţiilor didactice.

Pentru realizarea primei etape se demolează corpurile C10, C11 şi cabina poartă. Postul trafo se va amplasa subteran. În urma realizării acestei etape în celelalte clădiri se vor reorganiza spaţiile astfel încât să corespundă normelor sanitare.

În cea de-a doua etapă se va reamenaja zona adiacentă străzii Iaşilor atât din subzona RrM1 – S\_Is. În această zonă se va ţine cont de servitutea de utilitate publică care grevează parcela care afectează o suprafaţă de teren de 714 mp.

Pentru realizarea acestei etape se vor demola corpurile de clădire C1, C3, C4 A şi B, C5, C6 şi depozitul şi se va construit un corp nou de clădire cu regim maxim de înălţime (1-3S)+P+5E+R, o suprafaţă construită de circa 1.200 mp şi o suprafaţă desfăşurată de circa 6.500 mp. În această etapă se vor reorganiza secţiile spitalului. În subsolul clădirii se vor amenaja parcări pentru personalul instituţiei.

**Modernizarea circulației**

Se vor asigura accese auto şi pietonale direct de pe strada Croitorilor. Accesul din strada Iaşilor în incită este folosit doar ocazional.

Accesul pentru salvări se va face de pe strada Croitorilor.

Necesarul de parcări conform Anexei 2 a Regulamentului Local de Urbanism, aferent PUG 2014, aprobat prin HCL nr. 493/2015 este de 110 de locuri de parcare pentru autovehicule şi 88 parcări pentru biciclete.

Dimensiunile incintei şi modul de ocupare cu clădiri a acesteia nu permit asigurare în incintă a necesarului de parcari conform RLU. Beneficiarul propune organizarea parcărilor în două etape.

În prima etapă:

- în subsolul noii clădiri se vor amenaja circa 20 de locuri de parcare pentru personal;

- tot pentru personal se propune închirierea a 12 locuri de parcare de la Primăria Municipiului Cluj-Napoca pe strada Iaşilor vizavi de incita spitalului;

- pentru salvări se vor amenaja în incintă 3 locuri de parcare.

În a doua etapă:

- în subsolul noii clădiri se vor amenaja circa 22 de locuri de parcare pentru personal;

- se vor închiria în continuare 12 locuri de parcare de la Primăria Municipiului Cluj-Napoca pe strada Iaşilor;

- pentru salvări se vor amenaja 5 locuri de parcare.

Pentru public şi personal se va folosi parkingul „Leu” care are 425 de locuri. Acesta este situat lângă Hala Agroalimentară, aflată la circa 250 m de Institut.

**Obligaţiile titularului:** respectarea legislației de mediu în vigoare.

**Informarea şi participarea publicului la procedura de evaluare de mediu:**

Agenția pentru Protecția Mediului Cluj a asigurat accesul liber al publicului la informaţie prin:

* Publicarea în cotidianul „Făclia” în ediţiile din 22 septembrie 2017 şi din 25 septembrie 2017 a anunţurilor privind prima versiune a planului în vederea obţinerii avizului de mediu şi declanşarea etapei de încadrare;
* Publicarea în cotidianul xxx, ediţia din xxx a deciziei privind etapa de încadrare pentru P.U.Z.;
* Anunţ public privind luarea deciziei etapei de încadrare, afişat pe pagina de internet a Agenția pentru Protecția Mediului Cluj în data de xxx.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

 **DIRECTOR EXECUTIV,**

**Dr. Ing. Grigore CRĂCIUN**

 **Şef serviciu Avize, Acorduri Autorizații,**

 **Anca CÎMPEAN**

 **Întocmit,**

 **Marian ROȘCA**